
DR.30.09.2021 83 

 
Development Strategy 2030 (PCDS 2030) atau Strategi Pembangunan 2030 Pasca-
COVID-19. PCDS 2030 bertujuan untuk menjadikan Sarawak negeri maju menjelang 
2030 yang mana fasa pertamanya akan dilaksanakan bermula tahun 2021 hingga 2025. 
Sasaran PCDS 2030 adalah untuk mencapai perkembangan ekonomi dengan purata 
enam hingga lapan peratus setahun. Salah satu daripada enam sektor ekonomi pemacu 
pertumbuhan utama di bawah PCDS 2030 merupakan pertanian komersial, dan 
agrokomoditi.  

Bagi sektor ini, kita menyasar sektor pertanian Sarawak sebagai, dengan izin, 
“Technology-driven and sustainable agriculture sector that will ensure food security and 
safety, create wealth for the agro-based community and establish Sarawak as a net food 
exporter by 2030”. Maka aspirasi rakyat Bumi Kenyalang adalah supaya Kerajaan 
Persekutuan menyediakan peruntukan yang sewajarnya demi menjayakan pelaksanaan 
program PCDS 2030 ini. 

Berhubung dengan itu, perbahasan saya akan menghuraikan beberapa inisiatif 
utama yang terkandung dalam Strategi Pembangunan 2030 Pasca-COVID-19 Sarawak.  

A. Pembangunan industri padi dan beras.  

Pertama, kerajaan harus mengambil langkah segera untuk memastikan bekalan 
makanan sentiasa mencukupi dengan harga yang berpatutan kepada pengguna. Umum 
mengetahui bahawa negeri Sarawak tanahnya luas berpotensi untuk menjadi hab 
makanan utama negara.  

Bagi mencapai hasrat ini komitmen, perhatian, sokongan dari Kerajaan 
Persekutuan terutamanya melalui peruntukan kewangan amatlah diperlukan bagi 
meningkatkan keupayaan dan kecekapan dalam sektor pertanian. Antara lain Sarawak 
mampu menjadi pengeluar utama beras negara bagi mendukung hasrat kerajaan untuk 
mencapai tahap sara diri bagi beras kepada 75 peratus menjelang 2030. Namun, 
berbanding dengan keadaan di Semenanjung, kawasan di Sarawak jauh ketinggalan 
daripada aspek infrastruktur sawah. Hampir kesemua kawasan penanam padi bergantung 
sepenuhnya kepada sumber air hujan kerana ketiadaan atau disebabkan kerosakan 
sistem perairan yang tekah usang. 

■1740 

 Maka negeri Sarawak memerlukan perbelanjaan, sama ada bagi membangunkan 
kawasan baru atau memulihkan, dan menaik taraf infrastruktur pengairan dan saliran di 
kawasan skim penanaman padi sedia ada. Terdapat 18 buah kawasan skim pengairan 
dan saliran penanam padi sedia ada di seluruh Sarawak yang telah dikenal pasti dengan 
keluasan 7,515 hektar yang memerlukan kerja pemuliharaan, (rehabilitation) bagi 
membolehkan kawasan tersebut ditanam semula dengan padi.  Jika infrastruktur di 
kawasan ini dapat dipulihkan, dan dinaiktarafkan, ia berpotensi untuk mengeluarkan 
sekitar 22,545 metrik tan padi pada anggaran tiga metrik tan hasil sehektar semusim. Jika 
dinaikkan taraf ke peringkat infrastruktur tertier yang membolehkan penanaman dua 
musim setahun, maka pengeluaran akan meningkat sekali ganda. Anggaran kos 
pemuliharaan dan menaik taraf infrastruktur di kawasan sedia ada adalah sekitar RM236 
juta.  

 B. Program Pembangunan food basket development area di Bahagian Betong, 
Sarikei dan Mukah. Begitu juga kerajaan negeri telah mengenal pasti 14 buah kawasan 
baru, khususnya di kawasan food basket development area di bahagian Betong, Sarikei 
dan Mukah. Dengan keluasan 40,555 hektar, kajian yang telah dijalankan menunjukkan 
kawasan ini sangat berpotensi dibangunkan untuk pengeluaran makanan seperti padi dan 
buah-buahan yang berorientasikan eksport contohnya, nanas dan pisang.  

 Bagi tujuan ini, negeri Sarawak memerlukan peruntukan sebanyak RM1.5 bilion 
bagi membangunkan infrastruktur asas seperti sistem pengairan, saliran dan jalan akses. 
Semoga pertimbangan sewajarnya dapat diberi di bawah pelaksanaan RMKe-12. 

 C. Mempergiatkan pembangunan infrastruktur pengairan dan saliran di kawasan 
Batang Lupar, Sri Aman. Tuan Yang di-Pertua, Sarawak juga memohon supaya 
pembangunan infrastruktur pengairan dan saliran bagi pembangunan jelapang padi di 
kawasan Batang Lupar, Sri Aman dipergiatkan.  



Development Strategy 2030 (PCDS 2030) atau Strategi Pembangunan 2030 Pasca- COVID-19. PCDS 2030 bertujuan untuk menjadikan Sarawak negeri maju menjelang 2030 yang mana fasa pertamanya akan dilaksanakan bermula tahun 2021 hingga 2025. Sasaran PCDS 2030 adalah untuk mencapai perkembangan ekonomi dengan purata enam hingga lapan peratus setahun. Salah satu daripada enam sektor ekonomi pemacu pertumbuhan utama di bawah PCDS 2030 merupakan pertanian komersial, dan agrokomoditi. Bagi sektor ini, kita menyasar sektor pertanian Sarawak sebagai, dengan izin, "Technology-driven and sustainable agriculture sector that will ensure food security and safety, create wealth for the agro-based community and establish Sarawak as a net food exporter by 2030". Maka aspirasi rakyat Bumi Kenyalang adalah supaya Kerajaan Persekutuan menyediakan peruntukan yang sewajarnya demi menjayakan pelaksanaan program PCDS 2030 ini. Berhubung dengan itu, perbahasan saya akan menghuraikan beberapa inisiatif utama yang terkandung dalam Strategi Pembangunan 2030 Pasca-COVID-19 Sarawak. A. Pembangunan industri padi dan beras. Pertama, kerajaan harus mengambil langkah segera untuk memastikan bekalan makanan sentiasa mencukupi dengan harga yang berpatutan kepada pengguna. Umum mengetahui bahawa negeri Sarawak tanahnya luas berpotensi untuk menjadi hab makanan utama negara. Bagi mencapai hasrat ini komitmen, perhatian, sokongan dari Kerajaan Persekutuan terutamanya melalui peruntukan kewangan amatlah diperlukan bagi meningkatkan keupayaan dan kecekapan dalam sektor pertanian. Antara lain Sarawak mampu menjadi pengeluar utama beras negara bagi mendukung hasrat kerajaan untuk mencapai tahap sara diri bagi beras kepada 75 peratus menjelang 2030. Namun, berbanding dengan keadaan di Semenanjung, kawasan di Sarawak jauh ketinggalan daripada aspek infrastruktur sawah. Hampir kesemua kawasan penanam padi bergantung sepenuhnya kepada sumber air hujan kerana ketiadaan atau disebabkan kerosakan sistem perairan yang tekah usang. #1740. Maka negeri Sarawak memerlukan perbelanjaan, sama ada bagi membangunkan kawasan baru atau memulihkan, dan menaik taraf infrastruktur pengairan dan saliran di kawasan skim penanaman padi sedia ada. Terdapat 18 buah kawasan skim pengairan dan saliran penanam padi sedia ada di seluruh Sarawak yang telah dikenal pasti dengan keluasan 7,515 hektar yang memerlukan kerja pemuliharaan, (rehabilitation) bagi membolehkan kawasan tersebut ditanam semula dengan padi. Jika infrastruktur di kawasan ini dapat dipulihkan, dan dinaiktarafkan, ia berpotensi untuk mengeluarkan sekitar 22,545 metrik tan padi pada anggaran tiga metrik tan hasil sehektar semusim. Jika dinaikkan taraf ke peringkat infrastruktur tertier yang membolehkan penanaman dua musim setahun, maka pengeluaran akan meningkat sekali ganda. Anggaran kos pemuliharaan dan menaik taraf infrastruktur di kawasan sedia ada adalah sekitar RM236 juta. B. Program Pembangunan food basket development area di Bahagian Betong, Sarikei dan Mukah. Begitu juga kerajaan negeri telah mengenal pasti 14 buah kawasan baru, khususnya di kawasan food basket development area di bahagian Betong, Sarikei dan Mukah. Dengan keluasan 40,555 hektar, kajian yang telah dijalankan menunjukkan kawasan ini sangat berpotensi dibangunkan untuk pengeluaran makanan seperti padi dan buah-buahan yang berorientasikan eksport contohnya, nanas dan pisang. Bagi tujuan ini, negeri Sarawak memerlukan peruntukan sebanyak RM1.5 bilion bagi membangunkan infrastruktur asas seperti sistem pengairan, saliran dan jalan akses. Semoga pertimbangan sewajarnya dapat diberi di bawah pelaksanaan RMKe-12. C. Mempergiatkan pembangunan infrastruktur pengairan dan saliran di kawasan Batang Lupar, Sri Aman. Tuan Yang di-Pertua, Sarawak juga memohon supaya pembangunan infrastruktur pengairan dan saliran bagi pembangunan jelapang padi di kawasan Batang Lupar, Sri Aman dipergiatkan.